**ΟΜΙΛΟΣ 2ου ΠΕΙΡΑΜΑΤΙΚΟΥ ΛΥΚΕΙΟΥ ΛΕΥΚΑΔΑΣ**

**«Δημιουργία σχολικού περιοδικού»**

Την ανάγκη των μαθητών να «μαθαίνουν» να διαβάζουν και να γράφουν με χαρά, να σκέφτονται κριτικά απέναντι στα δρώμενα της σύγχρονης κοινωνίας, να συνεργάζονται, να νιώθουν δημιουργικοί και ικανοποιημένοι από τη συμμετοχή τους, επιχειρεί να ικανοποιήσει η έκδοση του σχολικού περιοδικού του 2ου Πειραματικού Λυκείου Λευκάδας.

Οι μαθητές μαθαίνουν να αποδεσμεύονται από το σχολικό βιβλίο και εξοικειώνονται με διάφορα είδη κειμένων (ιστορικά, επιστημονικά, άρθρα, στατιστικές κτλ). Βγαίνουν από την τάξη και μετέχουν ως παρατηρητές ή δρώντα πρόσωπα στα γεγονότα της σχολικής και κοινωνικής ζωής γενικότερα. Με τη γραφή ποικίλων κειμένων εξωτερικεύουν τις ανησυχίες, τις ευαισθησίες, τους προβληματισμούς τους.

Οι μαθητές εκφράζονται, δημιουργούν και δραστηριοποιούνται μέσα σε θετικό κλίμα, όπου συνυπάρχουν ο ενθουσιασμός, η αποδοχή, η ενθάρρυνση, η ενίσχυση της αυτοπεποίθησης και της αυτοαντίληψης και η ενδεχόμενη συνειδητοποίηση αδυναμιών χωρίς όμως την πρόκληση συναισθημάτων κατωτερότητας.

Υπεύθυνες Καθηγήτριες

Τριάντου Μαρία ΠΕ02

Αυδίκου Αικατερίνη ΠΕ80.01